Ho kena bocha kapele ea liphoofolo. Li-boars li loketse ho ikatisa ho tloha likhoeli tse 6, le likolobe - ho tloha likhoeli tse 4. Diphetho tsa ho Ithuta le Maemo a Tekolo dithutong tsa Mahlale a Phedisano di fetotse tsela eo Nalane le Jokorafi di rutwang ka yona. Ho botsa dipotso ha mmoho le ho nahana ka tsela e fatisisang ke hwa bohlokwa dithutong tsa Nalane le Jokorafi mme tsena di bohlokwa haholo ntshetsopeleng ya baithuti jwalo ka baahi ba nang le boikarabelo naheng ya rona ya demokrasi. Maemo a Tekolo dithutong tsa Nalane le Jokorafi a shebane le ditaba tsa ho nka lehlakore, mme hape a shebane le ditaba tse ileng tsa siellwa ka morao ha ho ne ho phetwa kapa ho ngolwa ditaba tsa kgale. Ditabeng tsa nalane, Sephetho sa ho Ithuta sa 3 se shebane le tsela eo ditaba tsa kgale di ileng tsa fetolwelwa/utlwisiswa ka teng, ha mmoho le dintho tse kang diphedisano ka ditsela tse fapaneng le boitsebo ba setjhaba bo nang le tshusumetso phetolelong ya Nalane. Dithutong tsa Jokorafi teng, Sephetho sa ho Ithuta sa 3 se shebane le ditaba tse fapaneng tsa tikoloho, hape se shebane le tema ya ho se lekalekane ha batho, bofuma, ho se utlwane ha batho mmoho le tikoloho, ho kenyelletswa ha ditshwanelo, bong, ditlhoko tsa setjhaba, moruo le dipolotiki. Ditaba tse amang boitsebo le titokelo tsa botho le tsona di kenyelleditswe dithutong tsa tsebo ya Mahlale a Phedisano. Ka tsela eo, maemo a tekolo le bokgoni di tsamaisana le dipotso tsa bohlokwa tse botswang ha ho shebanwe le ditaba tsa tsebo tse tshwanela ho bontsha toka phedisanong ya batho, ditokelo tsa botho le ho akaretsa batho kaofela. Ho botsa dipotso tsa bohlokwa ho molemo hore motho a tle a be le tsela e ntle ya ho nahana.